钦定古今图书集成/明伦汇编/闺媛典/第307卷 > 皇清四十 > 崔体仁妻姚氏
## 钦定古今图书集成/明伦汇编/闺媛典/第307卷 > 皇清四十 > 崔体仁妻姚氏

按《南丰县志》：“姚氏，文学崔体仁妻。夫死于疫，欲相从地下，姑姊力阻之。时年二十五，无子，独居十七年，得侄以抚之，乃有所托。寿五十有五终。”

===张荣泰妻夏氏===

按《南丰县志》：夏氏，张荣泰妻。年二十二，夫疾革，谓夏曰：“子铎幼，汝年少，吾殁后盍择去所？” 夏流涕曰：“是禽兽之行也。” 及夫亡，举遗腹子镇，毁容纺绩，家业日丰，推其馀以赡戚族。姑赵氏病笃，亲侍汤药弗怠。姑殁，事后姑胡尤孝。康熙癸卯，邑令旌其闾，黄维缉为之传。年六十三卒。